U-I-301/07
Natisni
Opravilna št.:
U-I-301/07
Datum odločitve:
6. 2. 2008
ECLI:
ECLI:SI:USRS:2008:U.I.301.07
Akt:
Sprememe Poslovnika Občinskega sveta Ormož (Uradni vestnik Občine Ormož, št. 8)
Izrek:
Pobuda za začetek postopka za oceno zakonitosti Sprememb Poslovnika Občinskega sveta Ormož (Uradni vestnik Občine Ormož, št. 8) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Miroslav Tramšek, Miklavž pri Ormožo
Datum vloge:
26. 11. 2007
Vrsta odločitve:
sklep
Vrsta rešitve:
zavrženje
Dokument:
US27935
Dokument v PDF obliki:
U-I-301-07.pdf
105 KB
Prenesite datoteko
U-I-301/07-4
6. 2. 2008
SKLEP
Ustavno sodišče je v postopku za preizkus pobude Miroslava Tramška, Miklavž pri Ormožu, na seji 6. februarja 2008
sklenilo:
Pobuda za začetek postopka za oceno zakonitosti Sprememb Poslovnika Občinskega sveta Ormož (Uradni vestnik Občine Ormož, št. 8) se zavrže.
Obrazložitev
1. Pobudnik kot član občinskega sveta izpodbija spremembe Poslovnika Občinskega sveta (v nadaljevanju Poslovnik), ker naj bi bile sprejete v nasprotju s 36. členom Zakona o lokalni samoupravi (Uradni list RS, št. 94/07 – ur. p. b. – ZLS) z manjšo večino kot dve tretjini navzočih članov občinskega sveta. V okviru Občinskega sveta naj bi uporabil že vsa sredstva za odpravo nezakonitih sprememb, vendar naj bi bil vedno preglasovan.
2. Na podlagi 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS) lahko vsakdo da pobudo za začetek postopka za oceno ustavnosti oziroma zakonitosti predpisa, če izkaže svoj pravni interes. Ta je podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane spremembe Poslovnika urejajo postopek sprejemanja proračunskih aktov in uradna prečiščena besedila občinskih aktov. Vsebina teh sprememb ne ureja neposredno položaja občinskih svetnikov, iz pobude pa ne izhaja, ali in kako naj bi te spremembe vplivale na položaj pobudnika kot občinskega svetnika. Dejstvo, da ne posegajo v pravni položaj pobudnika, ki ga ima kot posameznik, pa je očitno. Glede na to se pobudniku tudi ob morebitni ugoditvi njegovi pobudi pravni položaj ne bi izboljšal. Tako ne izkazuje pravnega interesa, zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič in dr. Ciril Ribičič. Sklep je sprejelo soglasno.
Jože Tratnik
Predsednik